བོད་ཁུལ་དུ་ཁྱིམ་ཚང་སུས་ཟོག་ལུག་བཤའ་བའམ་རི་དྭགས་བསད་ན་ཁྱིམ་མཚེས་ཕན་ཚུན་ལ་ཤ་གསར་བ་སྟེར་བ་དང་།ཁྱིམ་ཚང་གང་ལ་དཀའ་ངལ་ཡོད་ན་དེ་ལ་སྡེ་བ་ཡོངས་ཀྱིས་རོགས་བྱེད།གལ་ཏེ་ཁྱིམ་ཚང་ཞིག་གི་ཁྱིམ་བདག་མར་ནད་བྱུང་ན་ཁྱིམ་མཚེས་དང་དེ་མིན་གྱི་ཁྱིམ་ཚང་གཞན་པས་ཀྱང་ཁྱིམ་ཚང་དེ་ལ་ཆུ་ལེན་པའམ།ཡང་ན་བུད་མེད་རྣམས་ཀྱིས་གཉེར་དགོས་པའི་བྱ་བ་ཀུན་ཡང་ཁྱིམ་ཚང་དེའི་ཁྱིམ་བདག་མའི་ནད་དྲགས་པའི་བར་དུ་མཉམ་ཁུར་བྱེད་པ།གལ་ཏེ་ཁྱིམ་ཚང་གཅིག་ལ་ཤི་ཆད་བྱུང་ན།སྡེ་བའི་མི་རྣམས་མ་གྲོས་གཅིག་མཐུན་གྱིས་ཁྱིམ་ཚང་དེར་སོང་ནས་སྐད་ཆ་འདྲི་བ་དང་གཤིན་པོའི་འདས་མཆོད་སོགས་རྗེས་འཇུག་བྱ་བར་རོགས་རམ་བྱེད་པ་མ་ཟད།ད་དུང་རྒན་གྲས་རྣམ་པས་རང་འགུལ་གྱིས་མ་ཎི་འདོན་ཞིང་ཆོས་ཀྱི་འཁོར་ལོ་བསྐོར་ནས་གཤིན་པོའི་རྗེས་སུ་དགེ་བའི་བྱ་བ་བསྒྲུབས་ནས་ཁོའི་རྣམ་ཤེས་བདེ་འགྲོའི་གནས་སུ་འདྲེན།